CELEX: 62018TN0442
Language: hu
Date: 2018-07-18 00:00:00
Title: T-442/18. sz. ügy: 2018. július 18-án benyújtott kereset – Aeris Invest kontra EKB

3.9.2018   
            
            
               HU
            
            
               Az Európai Unió Hivatalos Lapja
            
            
               C 311/15
            
         
      2018. július 18-án benyújtott kereset – Aeris Invest kontra EKB
      (T-442/18. sz. ügy)
      (2018/C 311/16)
      Az eljárás nyelve: spanyol
      
         Felek
      
      
         Felperesek: Aeris Invest Sàrl (Luxembourg, Luxemburg) (képviselő(k): S. Chimenos Minguella és G. Ferrer ügyvédek)
      
         Alperes: Európai Központi Bank
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az Európai Központi Bank 2018. május 8-i LS/MD/18/141 és 2018. február 9-i LS/PT/2018/9 határozatát;
               
            
                  —
               
               
                  az Európai Központi Bankot kötelezze a költségek viselésére.
               
            
         Jogalapok és fontosabb érvek
      
      A jelen kereset tárgya az Európai Központi Banknak (a továbbiakban: EKB) az EKB dokumentumaihoz való hozzáférés iránti megerősítő kérelemről szóló, 2018. május 8-i LS/MD/18/141 határozata, illetve az az EKB dokumentumaihoz való hozzáférés iránti kérelemről szóló, 2018. február 9-i LS/PT/2018/9 előzetes határozata megsemmisítése.
      Keresete alátámasztása érdekében a felperes öt jogalapra hivatkozik.
      
                  1.
               
               
                  Az első jogalap keretében a felperes arra hivatkozik, hogy az EKB-nak az érintett dokumentációhoz való hozzáférést megtagadó határozatai nem kellőképpen indokoltak, mivel nem veszik megfelelő mértékben figyelembe a közösségi jogalkotó által a természetes és a jogi személyeknek az európai intézmények dokumentumaihoz való hozzáféréshez való joga meghatározása alkalmával előírt célkitűzéseket, az átlátható eljárások keretében, valamint a megfelelő igazgatás és az állampolgári részvétel elvének fényében. Ezenfelül az EKB által alkalmazott érvek általános jellegűek. Hasonlóképpen, az EKB nem veszi figyelembe, hogy a kért dokumentumok hozzáférhetővé tétele semmiképpen nem érintheti a határozathozatali eljárás megfelelő lefolytatását a hitelintézetek szanálásának keretében. És már nem csak a konkrét szanálási eljárás zárult le, hanem az bírósági felülvizsgálat alatt is áll, így a hozzáférés megtagadása épp a Törvényszék e felülvizsgálatát nehezíti meg. Végül, a határozatok nem veszik figyelembe, hogy a dokumentumokhoz való kérelmezett hozzáférésnek az az egyetlen célja, hogy gyakorolni lehessen a tényleges bírósági jogvédelemhez való jogot, amelyet az Európai Unió Alapjogi Chartájának 47. cikke rögzít.
               
            
                  2.
               
               
                  A második jogalap keretében a felperes azt állítja, hogy a megtámadott határozatok sértik a dokumentumokhoz való hozzáférésről szóló EKB/2004/3 határozat 4. cikke (1) bekezdésének c) pontját, mivel azzal az indokkal tagadják meg e féllel szemben a kért információhoz való hozzáférést, hogy azokra részben vagy egészében a hozzá nem férhetőség általános vélelme vonatkozik, mivel azok olyan bizalmas dokumentumok, amelyeket az intézetekre alkalmazandó szakmai titok véd.
               
            
                  3.
               
               
                  A harmadik jogalap keretében a felperes arra hivatkozik, hogy a megtámadott határozatok sértik az EKB/2004/3 határozat 4. cikke (1) bekezdésének c) pontját, mivel azzal az indokkal tagadják meg e féllel szemben a kért információhoz való hozzáférést, hogy azokra részben vagy egészében az intézetekre alkalmazandó szakmai titok vonatkozik, amikor is azok bizonyos bírósági eljárásokhoz szükségesek, és az ezekhez való hozzáférés megtagadása akadályozza vagy nehézzé teszi az igazságszolgáltatás közszolgálati feladatainak ellátását.
               
            
                  4.
               
               
                  A negyedik jogalap keretében a felperes arra hivatkozik, hogy a megtámadott határozatok sértik az EKB/2004/3 határozat 4. cikke (1) bekezdése c) pontjának ötödik és hatodik francia bekezdését, mivel azok azt állapítják meg, hogy hogy az információ közzététele sértheti általánosságban a bankrendszert.
               
            
                  5.
               
               
                  Az ötödik jogalap keretében a felperes azt állítja, hogy a megtámadott határozatok sértik az EKB/2004/3 határozat 4. cikke (2) bekezdésének első francia bekezdését, mivel megállapítják, hogy a kért dokumentumok és információk közzététele hatással lehet a Banco Santander kereskedelmi érdekeire és a jövőbeli felülvizsgálatokra.